CELEX: 22009D0103
Language: hr
Date: 2009-09-25 00:00:00
Title: Odluka Zajedničkog odbora EGP-a br. 103/2009 od 25. rujna 2009. o izmjeni Priloga XXI. (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               323
            
         22009D0103
   
               L 304/21
            
            
               SLUŽBENI LIST EUROPSKE UNIJE
            
            
               25.09.2009.
            
         
      ODLUKA ZAJEDNIČKOG ODBORA EGP-a
   br. 103/2009
   od 25. rujna 2009.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu je izmijenjen Odlukom Zajedničkog odbora EGP-a br. 89/2009 od 3. srpnja 2009. (1)
               
            
         
               (2)
            
            
               Uredbu (EZ) br. 216/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov na određenim područjima osim na području sjevernog Atlantika (2) treba unijeti u Sporazum.
            
         
               (3)
            
            
               Uredbu (EZ) br. 217/2009 Europskog parlamenta i Vijeća od 11. ožujka 2009. o podnošenju statističkih podataka o ulovu i aktivnostima država članica koje obavljaju ribolov u sjeverozapadnom Atlantiku (3) treba unijeti u Sporazum.
            
         
               (4)
            
            
               Uredbu (EZ) br. 218/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u sjeveroistočnom Atlantiku (4) treba unijeti u Sporazum.
            
         
               (5)
            
            
               Uredbom (EZ) br. 216/2009 stavlja se izvan snage Uredba Vijeća (EZ) br. 2597/95 (5), koja je sastavni dio Sporazuma i stoga mora biti stavljena izvan snage, u skladu sa Sporazumom.
            
         
               (6)
            
            
               Uredbom (EZ) br. 217/2009 stavlja se izvan snage Uredba Vijeća (EEZ) br. 2018/93 (6), koja je sastavni dio Sporazuma i stoga mora biti stavljena izvan snage, u skladu sa Sporazumom.
            
         
               (7)
            
            
               Uredbom (EZ) br. 218/2009 stavlja se izvan snage Uredba Vijeća (EEZ) br. 3880/91 (7), koja je sastavni dio Sporazuma i stoga mora biti stavljena izvan snage, u skladu sa Sporazumom,
            
         ODLUČIO JE:
   Članak 1.
   Prilog XXI. Sporazumu mijenja se kako slijedi:
   
               1.
            
            
               Tekst točke 25.a (Uredba Vijeća (EEZ) br. 3880/91) zamjenjuje se sljedećim:
               „32009 R 0218: Uredba (EZ) br. 218/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u sjeveroistočnom Atlantiku (preinačena) (SL L 87, 31.3.2009., str. 70).”
            
         
               2.
            
            
               Tekst točke 25.b (Uredba Vijeća (EEZ) br. 2018/93) zamjenjuje se sljedećim:
               „32009 R 0217: Uredba (EZ) br. 217/2009 Europskog parlamenta i Vijeća od 11. ožujka 2009. o podnošenju statističkih podataka o ulovu i aktivnostima država članica koje obavljaju ribolov u sjeverozapadnom Atlantiku (preinačena) (SL L 87, 31.3.2009., str. 42.).”
            
         
               3.
            
            
               Tekst točke 25.c (Uredba Vijeća (EZ) br. 2597/95) zamjenjuje se sljedećim:
               „32009 R 0216: Uredba (EZ) br. 216/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov na određenim područjima osim na području sjevernog Atlantika (preinaka) (SL L 87, 31.3.2009., str. 1.).”
            
         Članak 2.
   Tekstovi uredaba (EZ) br. 216/2009, (EZ) br. 217/2009 i (EZ) br. 218/2009 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 26. rujna 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (8).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 25. rujna 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 277, 22.10.2009., str. 41.
   
      (2)  SL L 87, 31.3.2009., str. 1.
   
      (3)  SL L 87, 31.3.2009., str. 42.
   
      (4)  SL L 87, 31.3.2009., str. 70.
   
      (5)  SL L 270, 13.11.1995., str. 1.
   
      (6)  SL L 186, 28.7.1993., str. 1.
   
      (7)  SL L 365, 31.12.1991., str. 1.
   
      (8)  Ustavni zahtjevi nisu navedeni.